Landsretten stadfæstede byretten dom om misbrug af lægestilling, blufærdighedskrænkelse og andet seksuelt forhold end samleje uden samtykke
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Forurettede og vidner;
Seksual forbrydelser;

/

06 JUL 2023
VESTRE LANDSRET
Læge dømt for seksuelle krænkelser af patienter

V.L.S-0026-23

Vestre Landsret har den 6. juli 2023 fundet en læge skyldig i at have misbrugt sin stilling som læge på Hospital 1
og Hospital 2. Misbruget bestod i, at han udsatte i alt fire kvindelige patienter for blufærdighedskrænkelse og/eller
andet seksuelt forhold end samleje. Han havde befølt alle kvinderne på brysterne. En af kvinderne havde han
tillige undersøgt vaginalt og i endetarmen med sine fingre, og en anden kvinde havde han tillige undersøgt
vaginalt med sine fingre. Landsretten lagde til grund, at undersøgelserne ikke havde været lægefagligt
begrundede, men at de i stedet havde haft en seksuel karakter.

Tiltalte blev straffet med fængsel i 2 år. Tiltalte blev endvidere frakendt retten til at virke som læge indtil videre.

Dommen er en stadfæstelse af Retten i Aarhus’ dom af 23. december 2022.